
Νόμος της 28.3.2019,
με τον οποίο τροποποιείται ο νόμος περί φυτοπροστατευτικών προϊόντων του ομόσπονδου κρατιδίου της Καρινθίας

Το κοινοβούλιο του ομόσπονδου κρατιδίου της Καρινθίας αποφάσισε τα εξής:
Άρθρο Ι
Ο νόμος περί φυτοπροστατευτικών προϊόντων του ομόσπονδου κρατιδίου της Καρινθίας - K-LPG, LGBl. αριθ. 31/1991, όπως τροποποιήθηκε τελευταία με τον LGBl. αριθ. 71/2018 τροποποιείται ως εξής:
1. Στο άρθρο 3 παρ. 1 στοιχείο ια, η τελεία αντικαθίσταται από κόμμα και προστίθεται το ακόλουθο στοιχείο ιβ:
[bookmark: _GoBack]	«ιβ)	μη επαγγελματίας χρήστης: κάθε άτομο που δεν θεωρείται επαγγελματίας χρήστης σύμφωνα με το στοιχείο ε) ή σύμβουλος σύμφωνα με το στοιχείο στ).»
2. Το άρθρο 5 παράγραφος 1γ) διατυπώνεται ως εξής:
«(1γ) Οι μη επαγγελματίες χρήστες μπορούν να χρησιμοποιούν μόνο φυτοπροστατευτικά προϊόντα που έχουν εγκριθεί για χρήση στο σπίτι και σε μικρό κήπο σύμφωνα με τις διατάξεις σχετικά με τη διάθεση φυτοπροστατευτικών προϊόντων και 
	1.	Φυτοπροστατευτικά προϊόντα με χαμηλό κίνδυνο βάσει του άρθρου 47 του κανονισμού (EΚ) αριθ. 1107/2009 σχετικά με τη διάθεση φυτοπροστατευτικών προϊόντων στην αγορά ή
	2.	Φυτοπροστατευτικά προϊόντα που περιέχουν ουσίες που έχουν εγκριθεί σύμφωνα με το παράρτημα ΙΙ του κανονισμού (ΕΚ) αριθ. 889/2008 για οικολογική/βιολογική παραγωγή για τη βιολογική γεωργία.»
3. Στο άρθρο 12 η παράγραφος 1 διατυπώνεται ως εξής:
«(1) Η κυβέρνηση του ομόσπονδου κρατιδίου πρέπει να εποπτεύει την τήρηση των διατάξεων των άρθρων 5 έως 11 και των κανονισμών που εκδίδονται βάσει αυτών των διατάξεων
	1.	από επαγγελματίες χρήστες και νομείς, καθώς και
	2.	από μη επαγγελματίες χρήστες σε περίπτωση βάσιμης υπόνοιας παραβίασης των διατάξεων του παρόντος νόμου ή των κανονισμών που έχουν εκδοθεί βάσει αυτού,
αλλά σε κάθε περίπτωση σύμφωνα με τις διατάξεις της νομοθεσίας της ΕΕ για τον έλεγχο της χρήσης φυτοπροστατευτικών προϊόντων.»
4. Μετά από το άρθρο 13α παράγραφος 4 παρεμβάλλεται η ακόλουθη παράγραφο 5:
«(5) Στον βαθμό που ο παρών νόμος αναφέρεται στον κανονισμό (ΕΚ) αριθ. 889/2008, η παραπομπή αυτή αναφέρεται στον κανονισμό (ΕΚ) αριθ. 889/2008 της Επιτροπής της 5ης Σεπτεμβρίου 2008 με εφαρμοστικές διατάξεις για τον κανονισμό (ΕΚ) αριθ. 834/2007 του Συμβουλίου, για τη βιολογική παραγωγή και την επισήμανση των βιολογικών προϊόντων, ΕΕ. L 250 της 18.9.2008, σελ. 1, που τροποποιήθηκε τελευταία από τον εκτελεστικό κανονισμό (ΕΕ) 2018/1584 της Επιτροπής, της 22ας Οκτωβρίου 2018, ΕΕ. L 264 της 23.10.2018, σ. 1.»
Άρθρο ΙΙ
(1) Ο παρών νόμος τίθεται σε ισχύ την επομένη της δημοσίευσής του.
(2) Τα φυτοπροστατευτικά προϊόντα που έχουν εγκριθεί για χρήση στο σπίτι και σε μικρό κήπο και δεν πληρούν τις απαιτήσεις του άρθρου Ι σημείο 2 (άρθρο 5 παράγραφος 1γ) μπορούν να χρησιμοποιούνται από μη επαγγελματίες χρήστες μέχρι τις 31 Δεκεμβρίου 2019.
(3) Ο παρών νόμος κοινοποιήθηκε κατά την έννοια της οδηγίας (ΕΕ) 2015/1535 για την καθιέρωση μιας διαδικασίας πληροφόρησης στον τομέα των τεχνικών προδιαγραφών και των κανόνων (αριθ. κοινοποίησης 2018/0431/Α).
